ང་ཚོས་རང་གི་བདེ་སྐྱིད་དང་སྡུག་བསྔལ་རྣམས་རང་ཉིད་ཀྱི་བྱ་བའི་མཇུག་འབྲས་ཡིན་པ་རྟོགས་ཐུབ།དེ་བཞིན་དུ་ང་ཚོའི་བདེ་སྡུག་གི་མྱོང་བ་ཕལ་ཆེ་བའི་ཁྲོད་ལ་གང་ཟག་གཞན་རྣམས་ཀྱང་ཚུད་ཡོད།གལ་སྲིད་ང་ཚོས་གཞན་ཡལ་བར་དོར་ཚེ།རང་ཉིད་ཀྱི་དོན་མི་འགྲུབ་ལ།གཞན་ལ་གཅེས་སྐྱོང་བྱས་ཚེ།རང་ལའང་ཁེ་ཕན་ཡོད།མན་ངག་འདི་དག་གི་གཞི་འཛིན་ས་ནི་རྟེན་འབྲེལ་ཡིན་པས།ནང་པའི་ཚེ་སྲོག་གི་ལྟ་ཚུལ་ཧྲིལ་པོ་རྟེན་འབྲེལ་གྱི་ལྟ་བ་ལ་ཐུག་ཡོད།གཞན་ལ་གནོད་འཚེ་མི་བྱེད་པའི་འཚེ་མེད་ཀྱི་སྤྱོད་པ་དང་།བདག་མེད་ཀྱི་ལྟ་བ།དེ་དག་དང་འབྲེལ་བའི་སྒོམ་གྱི་ཉམས་ལེན་ཐམས་ཅད་ཀྱིས་རྟེན་འབྲེལ་གྱི་རིགས་པ་རྒྱབ་རྟེན་དུ་བཟུང་ཡོད།